**Акционарско друштво “Електропривреда Србије”**

**Београд**

**ОГРАНАК ТЕНТ**

**Београд - Обреновац**

11500 Обреновац, Богољуба Урошевића Црног 44

**објављује**

**ЈАВНИ ПОЗИВ**

**за продају неопасног индустријског отпада**

1. Предмет продаје, **неопасан индустријски отпад:**

**-Отпад од гвожђа и челика (17 04 05)**

**–Отпад од мешаних метала (17 04 07)**

**–Обојени метали (17 04 01 и 17 04 02)**

**–Дрвени амбалажни отпад (15 01 03)**

**–Метална амбалажа (15 01 04)**

**–Отпадна гума (16 01 03)**

**–Отпадно дрво (17 02 01)**

**–Отпадна мерна опрема (20 01 40)**

Налази се на локацијама: ТЕНТ А (Обреновац), ТЕНТ Б (Обреновац-Ушће),

ТЕ Колубара (Велики Црљени) и ТЕ Морава (Свилајнац)

2. Право учешћа: сва правна лица регистрована за промет и прераду индустријског отпада која испуњавају услове из **Закона о управљању отпадом („Службени гласник РС”, број 36/09, 88/10, 14/2016, 95/2018 и 35/2023)**, која су опремљена транспортним средствима за одвоз, механизацијом и алатима за сортирање, утовар, сечење итд.

Поседовање транспортних средстава, механизације, алата и сл. Понуђач доказује достављањем уз понуду одговарајућих докумената (фотокопија саобраћајне дозволе, уговор о лизингу, пописне листе, итд.).

3. Услови преузимања: неопасни индустријски отпадсе преузима у виђеном стању, а по редоследу који одреди Продавац, ЕПС АД Београд ће одређивати, локацију, врсту и термин преузимања отпада.

4. Сортирање, паковање, сечење, утовар, транспорт итд. врши Понуђач својом радном снагом, алатом и механизацијом.

5. У обрасцу понуде наведене количине неопасног индустријског отпада су оријентационе. Укупна количина преузетог отпада не може прећи више од 10% од уговорене количине за сваку појединачну ставку из понуде.Стварне количине ће се утврдити вагањем приликом преузимања истих од стране Купца и исте уписивати у документ о кретању отпада при чему се издаје вагарски лист. У случају да се приликом мерења утврди мања количина отпада од наведене Купац нема права да захтева целокупну количину.

Одређивање тачних количина неопасног индустријског отпада (мерење) ће се вршити за локације ТЕНТ А, ТЕНТ Б, ТЕ Колубара и ТЕ Морава на вагама које се налазе у кругу истих. Приликом мерења обавезно је присуство Купца-превозника и /или овлашћеног лица и/или законског заступника као и представника Продавца-лица за надзор и/или отпремника. Овлашћена лица уговорних страна дужна су да потпишу (име презиме и потпис), предходно попуњену, отпремну документацију.

6. **Рок за преузимање** уговорених количина отпада је **150 радних дана** од дана ступања Уговора на снагу. Радно време преузимања отпада је од 07:00 до 14:00 часова сваког радног дана. Количине се преузимају на позив Продавца у року од 5 радних дана.

7. Евентуално рашчишћавање терена-места са ког се отпад преузима, врши Понуђач својим средствима и о свом трошку.

8. Начин и рок плаћања – 100% аванс, у року од 15 дана од дана издавања профактуре. После потрошеног аванса уколико су количине веће од процењених, плаћање се врши у року од 15 дана од дана фактурисања.

9. **Понуђач је дужан да уз понуду достави доказ о уплати депозита за озбиљност понуде на износ од најмање 10 % од вредности понуде без ПДВ**, а која важи најмање 60 дана од дана отварања понуда

У року од 3 дана од дана потписивања Уговора Купац је у обавези да достави 3 менице за испуњење уговорних обавеза и 3 менице за гаранцију плаћања. У случају реализованог/потрошеног аванса, уколико дође до реализације појединих меница, купац је дужан да у року од 3 дана достави нову. Достављање меница је одложни услов за ступање на снагу Уговора.

Уплата депозита се вршити на текући рачун број 205-0000000079076-25 код NLB Komercijalne bаnке а.d. Beograd.

**Уколико изабрани најповољнији Понуђач одустане од потписивања Уговора, уплаћени депозит за озбиљност понуде ће се задржати, као и у случају неблаговременог достављања менице. Позив за закључење Уговора ће у том случају бити упућен следећем понуђачу са ранг листе.** **Осталим учесницима уплаћени депозит биће враћен након што Уговор са изабраним купцем ступи на снагу.**

10. **Обавезни услови** за учешће су:

у складу са Законом о управљању отпадом („Службени гласник РС”, број 36/09, 88/10,14/2016, 95/2018 и 35/2023) обавезни услови учешћа су достављање:

* Дозволу за сакупљање, транспорт и дозволу за складиштење/третман неопасног отпада индексних бројева који су предмет јавног позива. Дозвола мора да буде валидна током трајања уговора.
* Уместо дозволе за третман отпада индексних бројева који су предмет јавног позива Купац или подизвођач може приложити интегрисану дозволу издату у складу са чланом 15. Закона о интегрисаном спречавању и контроли загађења животне средине којом је обухваћен третман неопасног отпада индексних бројева који су предмет јавног позива или поседује важећи уговор о пословно-техничкој сарадњи са оператером, регистрованим за сакупљање, транспорт и складиштење/третман.

У случају да понуђач не наступа самостално, већ заједнички или са подизвођачем, дужан је да у посебном члану Уговора о пословно-техничкој сарадњи прецизно дефинише ко је задужен за сакупљање, транспорт, а ко за складиштење и третман, а све у складу са важећим дозволама издатим од стране надлежног органа.

Напомена: ЕПС ће валидност дозволе проверити увидом у регистар издатих дозвола.

* **доказ о уплати депозита за озбиљност понуде**

**Понуде које не испуне обавезне услове за учешће неће се разматрати.**

11. Понуда се обавезно доставља на обрасцу који се преузима са интернет странице Продавца [www.eps.rs/cir/tent/Oglasi](http://www.eps.rs/cir/tent/Oglasi)

**Понуђач је у обавези да у потпуности попуни образац понуде и модел Уговора, као и да исте овери печатом и потпише.**

12. Заинтересованим Понуђачима ће бити омогућен обилазак и увид у предмет продаје на свим локацијама и то:

Огранци ТЕНТ А Обреновац, ТЕНТ Б Ушће и ТЕ Колубара Велики Црљени 07.10.2025. и 08.10.2025. године у периоду од 8:00-14:00 часова. Контакт особе за обилазак и увид у предмет продаје: ТЕНТ А Обреновац Нада Симеуновић 064/803-65-67, Аљоша Милидраг , телефон 064/131-62-74, ТЕНТ Б Ушће Бојан Чолић 063/316-683 , Мирјана Маркулић 064/392-21-58, ТЕ Колубара Велики Црљени Александар Кисић 066/43-34-41,Милан Грабовић 064/840-97-73.

Огранак ТЕ Морава Свилајнац 09.10.2025 и 10.10.2025. године у периоду од 9 до 14 часова, контакт особа Небојша Тодоров 064/840-97-61.

**Представници понуђача приликом обиласка локација морају поседовати овлашћење**.

13. За образац понуде и модел Уговора, обратити се Служби продаје на телефоне 011/20-56-930 и 011/20-56-926 или на e-mail [prodaja.tent@eps.rs](mailto:prodaja.tent@eps.rs)

Такође сву документацију можете преузети са сајта Продавца [www.eps.rs/cir/tent/Oglasi](http://www.eps.rs/cir/tent/Oglasi)

14. Понуде се подносе у затвореној коверти непосредно или поштом, на адресу Акционарско друштво „Електропривреда Србије“ Београд, Огранак ТЕНТ Београд – Обреновац, Богољуба Урошевића Црног 44, са назнаком: **„Понуда за неопасан индустријски отпад, не отварати, уручити Марку Матићу – Служба Продаје ТЕНТ, Обреновац"**.На полеђини коверте навести назив и пуну пословну адресу понуђача.

**Рок за доставу понуда је 15.10.2025.** **године до 10:00 часова** на писарници Акционарског друштва „Електропривреда Србије“ Београд, Огранак ТЕНТ Београд – Обреновац, Богољуба Урошевића Црног 44. Јавно отварање понуда обавиће се истог дана у **11:00** **часова** у Сали за отварање, у Сектору Инвестиција,ТЕНТ Обреновац.

**Представник Понуђача на отварању мора приложити пуномоћје за заступање.**

15. Неблаговремено поднете понуде, тј. понуде поднете по истеку наведеног рока неће се разматрати и биће неотворене враћене понуђачу, са назнаком да су поднете неблаговремено. Благовременост се цени према дану и сату приспећа у архиву огранка ТЕНТ, а не према дану и сату предаје пошти.

16. Уколико не добије задовољавајуће понуде, **Продавац задржава право да не реализује продају, евентуално понови оглас.**